Llámame

«Llámame» (spansk for ring meg) er en elektropopsang fra 2022 med den rumenske sangeren Wrs (uttales ors). Den vant den rumenske sangkonkurransen Selecția Națională 2022, og var Romanias bidrag i Eurovision Song Contest 2022 i Torino i Italia.

Om sangen 
Sangen er skrevet av Wrs selv, sammen med Cezar Gună, Alexandru Turcu og Costel Dominteanu. Sangen har både engelsk og spansk tekst. Den ble utgitt for strømming og nedlastning 10. februar 2022.

Wrs og låtskriverteamet sendte sangen inn til TVRs sangkonkurranse Selecția Națională 2022, Romanias uttak til Eurovision Song Contest 2022. Av til sammen 94 innsendte bidrag, plukket en fagjury ut «Llámame» og 44 andre låter til å delta i sangkonkurransen. Gjennom flere kvalifiseringsrunder tok «Llámame» seg til finalen i București lørdag 5. mars. 

I finalen deltok ti låter, og «Llámame» ble til slutt kåret til vinner etter å ha vunnet juryavstemningen og kommet på andreplass i telefonavstemningen. Gjennom seieren er «Llámame» Romanias bidrag til Eurovision Song Contest 2022 i Torino. 

I Eurovision deltok sangen i semifinale 2 torsdag 12. mai. «Llámame» ble nummer 9 i semifinalen, og kvalifiserte seg til finalen lørdag 14. mai. I finalen ble den nummer 18 av 25 med 65 poeng.

På grunn av sangens spanske tittel og flere spanske strofer, ble «Llámame» populær i Spania etter konkurransen, særlig på sosiale medier.

Listeplasseringer

Referanser 

Rumensk musikk
Rumenske sanger
Sanger fra 2022
Bidrag til Eurovision Song Contest 2022